नेताओं-अफसरों के लिए 4000 का रूम 100 में, 1000 वाला लंच 40 रु में
सरकारी कामकाज के लिए अफसर और नेता आएं तो उन्हें यह छूट दी सकती है, लेकिन अगर वे पर्यटन के मकसद से नव वर्ष मनाने आएं या किसी विवाह समारोह में शामिल होने आएं तो यह छूट नहीं होनी चाहिए।
जानिए, सर्किट हाउस में ये कराते है बुकिंग
उदयपुरइन दिनों जब पूरे देश और दुनिया के पर्यटकों का हॉट स्पॉट बना है, थ्री स्टार जैसी सुविधा वाले सरकारी सर्किट हाउस में नेताओं और अफसरों के प्रतिदिन ठहरने का खर्च हैरान कर देने वाला है। इनके लिए ऐसे रूम का किराया महज 100 रु. प्रतिदिन है, जिसका थ्री होटल में इन दिनों 4000 रुपए है। थ्री स्टार होटल में जो लंच या डिनर 1000 रुपए प्रति व्यक्ति है, वह यहां महज 40 रुपए में मिलता है। होटल में जो चाय 80 रुपए में मिलती है, वह यहां नेताओं और अफसरों के लिए मात्र चार रुपए में सुलभ है। हाल ही 3 साल बाद वीवीआईपीज के रूम का किराया 76 रुपए से बढ़कर 100 रुपए हुआ है। बाहर इन दिनों स्टार होटलों में सर्किट हाउस जैसे कमरों का किराया चार हजार रुपए से छह हजार रुपए तक है। हाउसफुल सर्किट हाउस में रुकने के लिए सीएमओ ही नहीं पीएमओ तक से अप्रोच रही है। सर्किट हाउस प्रबंधन के लिए सबसे मुश्किल स्थिति रूम नहीं होने पर वीआईपीज को मना करने वाली होती है।
ऐसे हालात जयपुर, जोधपुर, सवाई माधोपुर, जैसलमेर, बीकानेर, भरतपुर सहित प्रदेश में सभी जगह के सर्किट हाउस में है। वहां भी ऐसी ही स्थिति रहती है।
इस समय सर्किट हाउस मानो मिनी राजभवन बन चुका है। यहां खड़ी लाल बत्तियों का लवाजमा और सुरक्षा प्रबंध ही कुछ ऐसे हैं। 24 घंटे पुलिस-प्रशासन का पहरा है। डीवाईएसपी, सीआई सहित करीब 15 पुलिस के जवान सुरक्षा में तैनात है। राजभवन से आई मेडिकल टीम तो ही, साथ ही उदयपुर से भी दो शिफ्ट में दो-दो डॉक्टर कम्पांउडर ड्यूटी दे रहे हैं। इसके अलावा एक फूड सेफ्टी इंस्पेक्टर की ड्यूटी है जो राज्यपाल को दिए जाने वाले पानी से लेकर खाना और नाश्ता तक का सैम्पल लेता है फिर उसे जांच के लिए भेजा जाता है।
लाल बत्तियों का लवाजमा, मिनी
‘राजभवन’बना सर्किट हाउस
राज्यपाल और मंत्रियों का जमावड़ा
सर्किटहाउस में कुल 27 रूम में से 14 रूम राज्यपाल और उनकी टीम ठहरी हुई हैं। शुक्रवार को सामाजिक न्याय एवं अधिकारिता मंत्री अरुण चतुर्वेदी, ऊर्जा मंत्री पुष्पेंन्द्र सिंह के लिए दो-दो रूम बुक हैं। दो रूम में इलाहबाद हाइकोर्ट जज बी.एम.अग्रवाल परिवार साथ रुके हुए हैं। इसके अलावा जिला परिषद सीईओ अविचल चतुर्वेदी, एसडीएम गिर्वा नमिता, नगर निगम कमिश्नर सिद्धार्थ सिहाग और टीएडी एडिशनल कमिश्नर सिहाग ठहरी हुई है।
26 दिसम्बर: लोकसंघ सेवा आयोग के उपसचिव रेलवे बोर्ड के चेयरमैन ए.के. मित्तल, केन्द्रीय मंत्री सांवरलाल जाट, दो हाइकोर्ट जजेज।
28दिसम्बर: केन्द्रीयएसटी-एससी आयोग के रालू परमार और दो हाइकोर्ट जजेज।
30दिसम्बर: इलाहबादहाइकोर्ट जज राघवेन्द्र कुमार, देवेन्द्र कुमार, केन्द्रीय खेल सचिव रोहित मलिक, इलाहबाद हाइकोर्ट जज और पटना हाइकोर्ट जज ज्योति शरण हैं।
प्राइवेट लोगों के लिए यह दर
रूम-प्रतिदिन1650 रुपए, नाश्ता-82 रुपए, खाना-110 रुपए प्रति प्लेट, चाय-15 रुपए, कॉफी-25 रुपए
दूसरे राज्यों के वीआईपीज के लिए
हाइकोर्टजज- प्रतिदिन 200 रुपए, आईएएस, आईपीएस सांसद: 450 रुपए, खाना-40 रुपए प्रति प्लेट (दो सीजनल सब्जी, दाल, चावल, चपाती, दही, स्वीट), चाय-4 रुपए, कॉफी- 6 रुपए, नाश्ता-30 रुपए(ब्रेड दूध, आमलेट, कटलेट पोहा)
इनकी रहती है बुकिंग : राजस्थानराज्य के राज्यपाल, मुख्यमंत्री, केबीनेट मंत्री, राज्यमंत्री, आईएएस, आईपीएस, आरएएस, आरपीएस, विधायक, सांसद, पूर्व विधायक सांसद के लिए सरकार ने सर्किट हाउस में निम्न दरों पर किराया निर्धारित है। इसमें दूसरे राज्यों के वीआईपीज के लिए सिर्फ रूम का किराया अलग है। केन्द्रीय और दूसरे राज्यों के मंत्रियों को राज्य अतिथि के रूप मानते हुए उन्हें नि:शुल्क सुविधा मिलती है। इनके खर्चे का भुगतान राज्य सरकार करती है।
रूम के लिए सीएमओ, पीएमओ तक अप्रोच ,3 साल में हाल ही रूम किराया 76 से बढ़कर 100 रुपए हुआ
सर्किट हाउसफुल
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva kas_Deva